b'\n_START_ARTICLE_\nUniverzitetni pihalni orkester Ljubljana\n_START_PARAGRAPH_\nUniverzitetni pihalni orkester Ljubljana (okraj\xc5\xa1ava UPOL) je pihalni orkester, ustanovljen januarja 2007.\n_START_SECTION_\nPoslanstvo\n_START_PARAGRAPH_\nUniverzitetni pihalni orkester Ljubljana je sestavljen po vzoru t.im. zasedbe Symphonic Winds. Orkester izvaja najsodobnej\xc5\xa1i repertoar razli\xc4\x8dnih zvrsti, njegovo poslanstvo pa je muziciranje na visoki ravni.\n_START_SECTION_\nVodstvo\n_START_PARAGRAPH_\nDirigent in umetni\xc5\xa1ki vodja je Simon Per\xc4\x8di\xc4\x8d, v njem pa sodelujejo tudi priznani slovenski glasbeniki in profesorji Du\xc5\xa1an Sodja (klarinet), Betka Kotnik (saksofon), David \xc5\xa0pec - Jezernik (trobenta), Robert Petri\xc4\x8d (rog) in Matej Krajter (pozavna), ki s svojimi izku\xc5\xa1njami ter znanjem pomembno prispevajo h kvalitetni rasti orkestra. Organizacijsko plat orkestra vodi Marko Sever.\n_START_SECTION_\nNastanek\n_START_PARAGRAPH_\nOrkester je nastal na pobudo \xc5\xa1tudentov ob podpori Univerze v Ljubljani. Med ustanovnimi \xc4\x8dlani sta bila tudi Marko Sever in Simon Per\xc4\x8di\xc4\x8d. \xc4\x8clane se izbira na vsakoletnih avdicijah.'